**אולטונדה אולטז'ו אולאלורום "או. טי." פגבנל** (באנגלית: **Olatunde Olateju Olaolorun "O. T." Fagbenle**; נולד ב-22 בינואר 1981) הוא שחקן, סופר ובמאי בריטי. הוא הופיע בסרטי קולנוע, בתיאטרון ובתוכניות טלוויזיה.

ביוגרפיה
--------

פגבנל נולד בלונדון לאב עיתונאי ניגרי מעם היורובה, ולאם בריטית ממוצא אנגלי-אירי. אמו גידלה אותו והם עברו לספרד כשהיה ילד. הוא התחיל ללמוד לנגן בסקסופון אלט. בתוך שנה ניגן עם להקת South Coast Jazz והשתתף בפסטיבל הפרינג' באדינבורו. פגבנל חזר לאנגליה והמשיך להופיע כמוזיקאי בלהקות בארנה של ומבלי וברויאל אלברט הול. אחד מאחיו הצעירים הוא השחקן ומפיק הקולנוע לוטי פגבנל, ואח נוסף הוא במאי ומפיק סרטי הווידאו דאפס. אחותו היא הכדורסלנית טמי פגבנל.

קריירת משחק
-----------

### תיאטרון

פגבנל החל להופיע בגיל 14 עבור Ritual Theatre Arts ושיחק בתפקיד ראשי בעיבוד למחזה "מקבת'" מאת ויליאם שייקספיר, בהופעות בינלאומיות ובתיאטרון בלומסברי במרכז לונדון. את הכשרתו המקצועית רכש באקדמיה המלכותית לאמנות הדרמה. הופעת הבכורה שלו אחרי סיום הלימודים הייתה ב-2001 במחזה "Les Blancs" בתיאטרון רויאל אקסצ'נג' במנצ'סטר.

הוא המשיך להופיע בתפקידים שייקספיריים כגון בדמות מרקוציו במחזה "רומיאו ויוליה" בסיבוב הופעות לאומי שהסתיים בפסטיבל האמנויות של הונג קונג ב-2004. על הופעתו נכתב באיבנינג טלגרף "או-טי פגבנל משיג את הבלתי אפשרי וכמעט מאפיל על האוהבים הצעירים בהופעתו מעוררת השראה של מרקוציו".

עד מהרה לוהק פגבנל לתפקיד ראשי, וזכה בביקורות משבחות. הוא זכה בפרס M.E.N לתיאטרון לשחקן הטוב ביותר בתפקיד ראשי על הופעתו בתפקיד גבר הטוען שהוא בנו של סידני פואטייה במחזה זוכה הפרסים "שש דרגות של הפרדה" מאת ג'ון גוור.

ב-2008 נסע פגבנל לפריז יחד עם במאי התיאטרון פיטר ברוק לערוך סדנה להפקה הבינלאומית של המחזה "טירנו בוקאר" מאת ברוק.

בהפקה של טרוור נאן למחזה "פורגי ובס" גילם פגבנל את דמותו של ספורטינג לייף (דמות שגילם קאב קאלוויי באופרה, וסמי דייוויס ג'וניור בסרט הקולנוע). ההצגה הועלתה בתיאטרון סבוי בווסט אנד הלונדוני. על הופעתו זו זכה פגבנל לבקורות מצוינות.

ב-2012 שיחק פגבנל בתפקיד סלופיאנק במחזה "The Conquest of the South Pole" בתיאטרון ארקולה ובתיאטרון רוז בלונדון. שוב זכה לשבחים מכל המבקרים. פגבנל היה מועמד לפרס אוף וסט אנד ל"ההופעה הגברית הטובה ביותר".

ב-2016 לוהק פגבנל לתפקיד הראשי בהפקה של התיאטרון המלכותי הלאומי למחזה "Ma Rainey's Black Bottom".

בכיכובו של פגבנל ההפקה זכתה בפרס אוליבייה להפקה המחודשת הטובה ביותר. רדיו 4 של ה-BBC תיאר את הופעתו "מהפנטת - אי אפשר כמעט להוריד ממנו את העיניים".

### קולנוע

בקולנוע שיחק פגבנל בסרט "הסגת גבול" לצדם של ג'וד לאו וז'ולייט בינוש.

בסרט "אף פעם לא אהיה שלך" של איימי הקרלינג גילם פגבנל את שון, כוכב טלוויזיה אמריקאי, לצדה של מישל פייפר. הוא שיחק בתפקיד ראשי בשני סרטי "ת'ורן", עיבוד לרומנים של מארק בילינגהם "Sleepyhead" ו-"Scaredy Cat". את הסרטים ביים סטיבן הופקינס וכיכבה השחקנית סנדרה או.

### טלוויזיה

פגבנל כיכב בסיטקום של ה-BBC "מתבגרים", ושיחק בפרק בסדרה "מיס מארפל" על פי ספריה של אגאתה כריסטי. עוד הופיע בתפקיד "דייב האחר" בשני פרקים של סדרת המדע בדיוני "דוקטור הו" "שקט בספריה" ו"יער המתים". הוא כיכב בתפקיד בעלה המנוח של גברת אומווקוופאופו בתוכנית המערכונים "Little Miss Jocelyn", והופיע בסדרה של יוטיוב "Postman Black". פגבנל כיכב בשני סרטי דרמה של ה-BBC בהם בתפקיד וולטר טול ב-"Walter's War" סרט ביוגרפי על הקצין הראשון בצבא הבריטי שהיה ממוצא מעורב.

ב-2009 שיחק פגבנל בתפקיד טופר קיפר בסדרה "FM" של רשת ITV.

בינואר 2010 החל פגבנל להופיע בתפקיד כריס בסדרה "Material Girl" של ערוץ BBC One בכיכובן של דרוולה קירוואן ולנורה קריצ'לו. ב-2011 לוהק לסרט הקומדיה הרומנטית "Double Wedding".

עוד ב-2011 הופיע פגבנל בתפקיד מארק לייטפוט בפרק השישי בעונה הראשונה של הסדרה "Death in Paradise".

ב-2012 אחרי שהופיע זמן מה בתיאטרון ועסק בעבודות כתיבה, קיבל פגבנל תפקיד ראשי בקומדיה "Quick Cuts" של ה-BBC לצדה דון מקיצ'ן.

ב-2014 כיכב פגבנל בעונה הראשונה של הסדרה "Looking" של רשת HBO. הוא גילם את פרנק מוזיקאי מאוהיו. הוא חזר וגילם את הדמות בעונה השנייה ב-2015.

ב-2014 לוהק פגבנל בתפקיד הראשי בדרמת הפשע "המיירט". הצילומים נערכו בלונדון באפריל 2014. ב-2015 זכה בפרס MViSA לשחקן הטוב ביותר על הופעתו בסדרה "המיירט".

אחרי שהופיע בעונה השנייה של הסדרה "Looking" לוהק פגבנל לסדרת הדרמה "החמישייה" שכתב הסופר האמריקאי הרלן קובן. הסדרה עלתה לשידור בערוץ Sky 1 בבריטניה באפריל 2016.

ב-14 בנובמבר 2016 הופיע פגבנל בעיבוד של ערוץ BBC2 לרומן "NW" מאת זיידי סמית'. ב-2017 החל לשחק בתפקיד לוק בסדרה "סיפורה של שפחה", העיבוד של רשת הולו לרומן הדיסטופי "מעשה השפחה".

### רדיו

ב-2004 השתתף פגבנל במשך חודשים אחדים באופרת הסבון "Westway" של ערוץ BBC World Service.

הוא שיחק מספר פעמים עבור ה-BBC בדרמות בהן "שש דרגות של הפרדה", בתפקיד מרווין גיי בסרט ביוגרפי, ובשני תפקידים בעיבוד של ה-BBC לרומן "הצבע ארגמן" שזכה בפרס אקדמיית הרדיו של סוני בקטגוריית הדרמה בשנת 2009.

כתיבה ובימוי
------------

ב-2008 כתב פגבנל מאמר שהופיע בעיתון הלאומי הניגרי The Guardian אודות חייו של וולטר טול.

ב-2011 כתב פגבנל וביים את הקומדיה השחורה "Kandi and the Jinn".

ב-2012 הזמין ה-BBC פיתוח של קומדיה בשם "Quick Cuts". באותה שנה כתב עבור תיאטרון רויאל סטרטפורד איסט מחזה יחיד בשם "Synthesis".

ב-2014 פגבנל כתב, ביים והפיק בפועל סרט קצר בשם "Moth" בכיכובה של טמזין אאותווייט. הסרט הוצג בפסטיבל סרטי האימה של לוס אנג'לס, פסטיבל סרטי האימה של ניו יורק, פסטיבל הסרטים של אוסטין, וב-2015 זכה בפרס סרט האימה/מדע בדיוני הטוב ביותר בפסטיבל הסרט הקצר של לונדון.

מוזיקה
------

לצד קריירת המשחק פגבנל הלחין וכתב מילות שירים לדרמה "Quarterlife" של רשת NBC שיצרו מרשל הרשקוביץ ואד זוויק.

ב-2011 היה שותף לכתיבת מילות השיר "Storm" עבור הראפר טייגה למיקסטייפ "Black Thoughts Vol. 2". בשיר משתתף הזמר סטפנו מוזס שמשתף פעולה במשך זמן רב עם פגבנל.

פרסים
-----

בשנת 2018 היה פגבנל מועמד לפרס גילדת שחקני המסך כחלק מאנסמבל השחקנים הטוב ביותר בסדרת דרמה, על תפקידו בדמות לוק בנקול בסדרה "סיפורה של שפחה".

ב-2016 היה פגבנל מועמד לפרס האיבנינג סטנדרד לשחקן הטוב ביותר על תפקידו בדמות ליווי בהפקה של התיאטרון המלכותי הלאומי של המחזה "Ma Rainey".

ב-2016 זכה פגבנל בפרס MVSA לשחקן הטוב ביותר על תפקידו בדמות המיירט בסדרת הדרמה באותו שם של ה-BBC. על תפקיד זה היה מועמד גם לפרס Screen Nation Awards לשחקן הטוב ביותר.

פילמוגרפיה
----------

| שנה | שם | שם באנגלית | תפקיד | הערות |
| --- | --- | --- | --- | --- |
| 2002 | איסטאנדרס | EastEnders | אנג'ל היבי | סדרת טלוויזיה (2 פרקים) |
| 2004 | חדר מיון | Casualty | טרי או'בריאן | בפרק "Lock Down" |
| כזה כאילו | As If | טיילר | סדרת טלוויזיה |
| הוליאוקס | Hollyoaks | ג'יימס ווקר | סדרת טלוויזיה (פרק אחד) |
| 2005 | רופאים | Doctors | טוד דקסטר | בפרק "Between the Lines" |
| 2006 | מיס מארפל | Marple | כריס מרפי | בפרק "By the Pricking of My Thumbs" |
| מתבגרים | Grownups | דין | סדרת טלוויזיה |
| הסגת גבול | Breaking and Entering | ג'ו |  |
| 2006–2008 |  | Little Miss Jocelyn | תפקידים שונים | סדרת טלוויזיה (4 פרקים) |
| 2007 |  | The Last Detective | גארי גרין | בפרק "Once Upon a Time on the Westway" |
| אף פעם לא אהיה שלך | I Could Never Be Your Woman | שון |  |
| 2008 |  | Radio Cape Cod | סנדיי יומנקווי |  |
|  | Quarterlife | ג'ון | סדרת טלוויזיה |
|  | Dirt | או-טי | בפרק "Ties That (Don't) Bind" |
| דוקטור הו | Doctor Who | דייב האחר | סדרת טלוויזיה (2 פרקים) |
|  | My Boys | דז | בפרק "The Shirt Contest" |
|  | Consuming Passion | ג'ייק | סרט טלוויזיה |
|  | Walter's War | וולטר טול | סרט טלוויזיה |
| 2009 |  | FM | טופר קייפר | סדרת טלוויזיה |
|  | Monday Monday | מארק | סדרת טלוויזיה (פרק אחד) |
|  | Brothers | וולטר | בפרק "Snoop Returns" |
| 2010 |  | The Reeds | ניק |  |
|  | Material Girl | כריס | סדרת טלוויזיה |
|  | Double Wedding | טייט | סרט טלוויזיה |
| ת'ורן | Thorne: Sleepyhead | דייב הולנד | מיני-סדרה |
| 2011 |  | Happy Endings | אדריאן | בפרק "The Girl with the David Tattoo" |
|  | Death in Paradise | מייק לייטפוט | בפרק "An Unhelpful Aid" |
| 2012 |  | Secrets and Words | אדי | בפרק "A Study in Time" |
| 2013 |  | Quick Cuts | גאווין | סדרת טלוויזיה (3 פרקים) |
|  | Pat & Cabbage | סטיב | סדרת טלוויזיה (פרק אחד) |
| 2014 | נון-סטופ | Non-Stop | ג'ק ראביט (דיבוב) | ללא קרדיט |
| 2014–2015 | Looking | Looking | פרנק | סדרת טלוויזיה |
| 2015 | המיירט | The Interceptor | מרקוס "אש" אשטון | מיני-סדרה |
| 2016 | החמישייה | The Five | סמל בילוש דני קנווד | מיני-סדרה |
|  | Looking | פרנק | סרט טלוויזיה |
|  | NW | פליקס | סרט טלוויזיה |
| 2017 |  | Maxxx | ליאון | סדרת טלוויזיה (3 פרקים) |
| 2017–הווה | סיפורה של שפחה | The Handmaid's Tale | לוק בנקול | סדרת טלוויזיה |
| 2021 | האלמנה השחורה | Black Widow | ריק מייסון |  |
| 2022 | *הגברת הראשונה* | The First Lady | ברק אובמה | תפקיד ראשי; 10 פרקים |
| TBA | התרסקנו | WeCrashed | קמרון לו'תר | מיני-סדרה באפל TV פלוס |
|  | *Benn/Eubank* | אמברוז מנדי (אנ') | סרט קולנוע |

קישורים חיצוניים
----------------

ויקישיתוף מדיה וקבצים בנושא **או. טי. פגבנל** בוויקישיתוף
* או. טי. פגבנל, ברשת החברתית אקס (טוויטר)
* או. טי. פגבנל, במסד הנתונים הקולנועיים IMDb (באנגלית)

הערות שוליים
------------

1. ↑  ""Looking" Interview: O-T Fagbenle On Playing Frank And His Cool Name". *newnownext.com*. נבדק ב-9 במאי 2016. `{{cite web}}`:  (עזרה)
2. ↑  "O-T Fagbenle…One of Many". *ivymunro.com*. 31 באוקטובר 2010. אורכב מ-המקור ב-6 באוקטובר 2014. נבדק ב-5 באוקטובר 2014. `{{cite web}}`:  (עזרה)
3. ↑  "Celebrated Columnist, Tunde Fagbenle loses son". *P.M. News*. 21 במאי 2018. `{{cite web}}`:  (עזרה)
4. 1 2  "Temi Fagbenle has many ambitions, and one is to play for the Lynx". *Star Tribune*.
5. 1 2 3  "Archived copy". אורכב מ-המקור ב-3 באוגוסט 2010. נבדק ב-2010-03-22. `{{cite web}}`:  (עזרה);  (עזרה) ashbee.net, 15 March 2001.
6. ↑  "O-T Fagbenle". *IMDb*.
7. ↑  "O-T Fagbenle…One of Many". *ivymunro.com*. 31 באוקטובר 2010. אורכב מ-המקור ב-6 באוקטובר 2014. `{{cite web}}`:  (עזרה)
8. ↑  "Temi Fagbenle". *WNBA.com - Official Site of the WNBA* (באנגלית).
9. ↑  Fagbenle, Temi (7 ביולי 2012). "Passions: Basketball star loves to tread the boards". *The Times* (באנגלית). `{{cite web}}`:  (עזרה)
10. ↑  Walker, Lynne (27 באפריל 2004). "Six Degrees of Separation, Royal Exchange Theatre, Manchester". *independent.com*. נבדק ב-5 באוקטובר 2014. `{{cite news}}`:  (עזרה)
11. ↑  Hickling, Alfred (24 באפריל 2004). "Six Degrees of Separation, Royal Exchange, Manchester". *The Guardian*. `{{cite web}}`:  (עזרה)
12. ↑  "Archived copy". אורכב מ-המקור ב-9 ביוני 2011. נבדק ב-2010-03-22. `{{cite web}}`:  (עזרה);  (עזרה) britishtheatreguide.com, 9 December 2004.
13. ↑  O-T Fagbenle London.Broadway.com, 7 February 2007.
14. ↑  "Awards | African Movie Star". africanmoviestar.com, 10 March 2010.
15. ↑  "IndieLondon: Porgy and Bess - Savoy Theatre (review) - Your London Reviews". *www.indielondon.co.uk*. indielondon.com, 10 November 2006.
16. ↑   British theatre guide.com, 10 November 2006.
17. ↑   olivierawards.com, 25 May 2016.
18. 1 2   imdb.com, 15 March 2001.
19. ↑  "I Could Never Be Your Woman (2007)". *IMDb*. 11 במאי 2007. `{{cite web}}`:  (עזרה)
20. ↑  russellty300 (25 באוגוסט 2011). "Thorne: Scaredycat (2010)". *IMDb*. `{{cite web}}`:  (עזרה)
21. ↑  Wicks, Kevin (3 במרץ 2014). "'Looking' for 'Doctor Who': Russell Tovey, O.T. Fagbenle's Whovian". BBC America. נבדק ב-2 במרץ 2015. `{{cite news}}`:  (עזרה)
22. ↑   thecustardtv.com, 11 November 2008.
23. ↑   imdb.com.
24. ↑  "Movie Video & Screen Awards". נבדק ב-9 במאי 2016. `{{cite web}}`:  (עזרה)
25. ↑  אתר למנויים בלבד Gerard O'Donovan, ‏Harlan Coben's The Five is like a blood-spattered Chitty Chitty Bang Bang, The Telegraph, 15 April 2016
26. ↑   bbc.co.uk, 24 October 2009.
27. ↑   imbd.com, 24 May 2012.
28. ↑   worldstarhiphop.com, 25 May 2012.
29. ↑  *The Handmaid's Tale*, נבדק ב-2018-09-20

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17063468t (data)
* GND: 1238276865
* ISNI: 0000 0001 1870 5963
* LCCN: no2011049311
* NTA: 397935048
* VIAF: 169930388
* WorldCat: lccn-no2011049311

 |